কীবোর্ড প্রযুক্তি
কম্পিউটার কীবোর্ড তাদের ব্যবহার করা সুইচ প্রযুক্তির ভিত্তিতে শ্রেণিবদ্ধ করা যায়।বর্ণানুক্রমিক কীবোর্ডগুলোর সাধারণত ৮০ থেকে ১১০টি টেকসই সুইচ থাকে, প্রতিটির জন্যে একটি করে। সুইচ প্রযুক্তি নির্বাচন কী প্রতিস্পন্দন (কী রেসপন্স, কী যে চাপা হয়ে তার ইতিবাচক ফিডব্যাক) ও প্রাক গমনকে (প্রি ট্র‍্যাভেল, কী ঠিকভাবে চাপার জন্যে প্রয়োজনীয় দূরত্ব) প্রভাবিত করে। নতুনতর কীবোর্ড মডেলগুলো সাশ্রয়ের জন্যে বিভিন্ন প্রযুক্তির মিশ্রিত রূপ ব্যবহার করে।
অ্যানড্রয়েড (অপারেটিং সিস্টেম)
অ্যানড্রয়েডের ইউজার ইন্টারফেস সরাসরি পরিচালনা করা যায় স্পর্শের মাধ্যমে, এছাড়া বিশেষ ধরনের স্পর্শ ধরন যেমন সুইপিং, ট্যাপিং, পিঞ্চিং ইত্যাদির মাধ্যমে প্রদর্শিত বিষয়বস্তুকে পরিচালনা করা যায়। আর লেখার জন্য থাকে ভার্চুয়াল বা থাম্ব কীবোর্ড কি-বোর্ড। ব্যবহারকারী প্রদত্ত ইনপুটের প্রতিক্রিয়া তৎক্ষণাৎ পাওয়া যায়। ব্যবহারকারীকে সহায়তার জন্য কম্পনের মাধ্যমে স্পর্শ বিষয়ে জানানো হয় যাকে হ্যাপটিিিক ফিডব্যাক বলে। অভ্যন্তরীন হার্ডওয়্যারের বিভিন্ন অংশ যেমন অ্যাকসেলেরোমিটার, জাইরোস্কোপ এবং প্রক্সিমিটি সেন্সর বিভিন্ন এপ আনুষঙ্গিক কাজে ব্যবহারকারীর জন্য এগুলো ব্যবহার করে থাকে। যেমন- ডিভাইসটি অনুভূমিক বা উলম্ব থাকলে প্রদর্শনী ঠিক করা, রেস গেম খেলার সময় গাড়ির নিয়ন্ত্রন করা ইত্যাদি।।
অ্যানড্রয়েড বুট হওয়ার পর ব্যবহারকারী যেটা দেখে এটাকে হোমস্ক্রিন বলা হয়। স্টক অ্যানড্রয়েডে এ হোমস্ক্রিনে এক বা একাধিক পৃষ্ঠা থাকে এবং বিভিন্ন এপ্লিকেশন সফটওয়্যারের আইকন থাকে। তবে ফোনে থাকে সমস্ত এপ্লিকেশন এখানে পাওয়া যায় না। সমস্ত এপ্লিকেশন পেতে হলে মার্শম্যালো বা তার আগের সংস্করন ব্যবহারকারীদের এপ লঞ্চার আইকনে চাপ দিতে হয়, আর অ্যানড্রয়েড ন্যুগাট বা ওরিও সংস্করনে তাকে নিচ থেকে উপরে সুইপ করতে হয় যা তাকে নিয়ে যায় এপ্লিকেশন ড্রয়ারে যেখানে অন্যান্য সমস্ত এপ্লিকেশন পাওয়া যায়। তবে ব্যবহারকারী বিভিন্ন তৃতীয় পক্ষের এপ্লিকেশন ব্যবহার করে তার প্রয়োজন ও পছন্দ অনুযায়ি এসব পরিবর্তন করতে পারে। তারা গুগলের প্রদত্ত গুগল নাও লঞ্চার বা পিক্সেল লঞ্চারের পরিবর্তে অন্যান্য পরিবর্তনযোগ্য লঞ্চার ইন্স্টল করতে পারে, যেমন—একশন লঞ্চার, ফেসবুক হোম, টার্বো লঞ্চার, নকিয়া জি লঞ্চার, নোভা লঞ্চার, ইভি লঞ্চার, মাইক্রোসফট লঞ্চার ইত্যাদি।